România va avea în sfârșit o hartă cu riscul seismic al localităților. Autoritățile vor putea accesa un program guvernamental de consolidare a clădirilor
Cseke Attila, ministrul Dezvoltării, Lucrărilor Publice și Administrației, a anunțat, marți, 21 ianuarie, la Zalău, că ministerul pe care îl conduce va face publică, în zilele următoare, o hartă a României cu riscul seismic pe fiecare localitate în parte, iar autoritățile din zonele cu risc seismic ridicat vor putea accesa un program guvernamental de consolidare a clădirilor publice, finanțat integral de la bugetul de stat.